12. ΣΥΜΒΑΣΙΣ της 21/26 Σεπτ. 1959 Μεταξύ του Υπ. Οικονομικών και της Εταιρείας Διαχειρίσεως των Ειδών του Μονοπωλίου Ελλην. Δημοσίου Α.Ε. Αν Αθήναις σήμερον την 21ην Σεπτ. 1959 ο Δημήτριος Αλιπράντης, Υφυπουργός των Οικονομικών, κατοικοεδρεύων εν Αθήναις, ενεργών ως αντιπρόσωπος του Δημοσίου, και ο Αλέξανδρος Ασημ. Ζαΐμης, Πρόεδρος του Διοικητικού Συμβουλίου της Εταιρείας Διαχειρίσεως των Ειδών του Μονοπωλίου Ελληνικού Δημοσίου Α.Ε., κάτοικος Αθηνών ενεργών ως εκπρόσωπος της Εταιρείας ταύτης και εξουσιοδοτημένος προσηκόντως δια της από 18 Σεπτ. 1959 αποφάσεως του Διοικητικού Συμβουλίου της Εταιρείας ταύτης, συνωμολόγησαν και συναπεδέχθησαν τ’ ακόλουθα: Η συμβαλλομένη εταιρεία, αποκαλουμένη πρότερον Εταιρεία Διαχειρίσεως των εις την Υπηρεσίαν του Ελληνικού Δημοσίου Χρέους Υπεγγύων Προσόδων και μετονομασθείσα εις την υφ’ ην ως ανωτέρω συμβάλλεται επωνυμίαν εις εκτέλεσιν του τελευταίου εδαφίου του άρθρ. 1 του Νόμ. 3803/57 περί ρυθμίσεως ζητημάτων, σχετιζομένων προς τα Μονοπωλιακά είδη και άλλων τινών διατάξεων  και της από 30 Δεκ. 1957 μεταξύ αυτής και του Δημοσίου συμβάσεως και δυνάμει της από 17 Μαρτ. 1958 αποφάσεως της Γεν. Συνελεύσεως των Μετόχων αυτής, εγκριθείσης δια της υπ’ αριθ. 12899/4.4.58 αποφάσεως του Υπουργού Εμπορίου, δημοσιευθείσης δια του υπ’ αριθ. 118/9.4.58 Φ.Ε.Κ. Δελτίου Ανωνύμων Εταιρειών και Εταιρειών Περιωρισμένης ευθύνης, είχεν αναλάβει από το Δημόσιον δια τον μέχρι 31 Δεκ. 1957 χρόνον την διαχείρισιν των ειδών του Μονοπωλίου και την είσπραξιν των λοιπών υπεγγύων προσόδων, δυνάμει της από 29 Αυγ. 1936 μεταξύ των συμβάσεως, κυρωθείσης δια του από 30 Αυγ. 1936 Β.Δ/τος περί κυρώσεως  Σελ. 120(γ) Τεύχος Η101-Σελ. 104 της από 29 Αυγ. 1936 συμβάσεως μεταξύ του Δημοσίου και της Εταιρείας Διαχειρίσεως Υπεγγύων Προσόδων, ως αύτη ετροποποιήθη δια των από 30 Οκτ. 1936, 7 Απρ. 1938, 25 Νοεμ. 1941 και 30 Δεκ. 1950 συμβάσεων, κυρωθεισών δια των αντιστοίχων από 2 Νοεμ. 1936 και 18 Απρ. 1938 Β.Δ/των, του από 4 Δεκ. 1941 Δ/τος (τούτου διατηρηθέντος εν ισχύϊ δυνάμει του ΣΤ/1946 Ψηφίσματος) και του από 31 Δεκ. 1950 Β.Δ/τος. Η ανωτέρω σύμβασις της 29ης Αυγ. 1936 ως ανωτέρω ετροποποιήθη, παρετάθη μέχρι 31 Δεκ. 1959 δυνάμει της από 30 Δεκ. 1957 μεταξύ των ώδε συμβαλλομένων συμβάσεως, συνωμολογηθείσης εις εκτέλεσιν του ειρημένου Νόμ. 3803/57 και δημοσιευθείσης δια του υπ’ αριθ. 264/30.12.57 Φ.Ε.Κ. τεύχος Α΄. Ήδη τα συμβαλλόμενα μέρη, έχοντα υπ’ όψει πάντα τ’ ανωτέρω, ως και τας διατάξεις του Ν.Δ. 3976/1959 περί ρυθμίσεως ζητημάτων σχετιζομένων προς τα είδη Μονοπωλίου, συναποφασίζουν και συναποδέχονται, όπως η προμνησθείσα σύμβασις της 29ης Αυγ. 1936 παραταθή μέχρι 31 Δεκ. 1969 υπό πάντας τους ισχύοντας κατά την υπογραφήν της παρούσης όρους της συμβάσεως ταύτης και των ανωτέρω λοιπών, τροποποιητικών αυτής συμβάσεων, εξαιρέσει μόνον του ποσού της ετησίας αμοιβής της εταιρείας, όπερ από της 1ης Ιαν. 1960 και μέχρι της 31 Δεκ. 1969 ορίζεται εις δρχ. 1.400.000 ετησίως. Η παρούσα σύμβασις, απαλλασσομένη των τελών χαρτοσήμου και οιουδήποτε τέλους ή δικαιώματος υπέρ του Δημοσίου ως και παντός φόρου ή εισφοράς υπέρ τρίτων δυνάμει του άρθρ. 1 του μνησθέντος Ν.Δ. 3976/1959, συνετάγη και υπεγράφη σήμερον εις διπλούν, εκάτερον δε των συμβαλλομένων μερών έλαβεν ανά εν πρωτότυπον. .224. 26.Δ.γ.12 Εταιρεία Διαχειρήσεως Υπεγγύων Προσόδων 